Chevrolet Captiva

Το Chevrolet Captiva είναι μεσαίο 5-πορτο SUV αυτοκίνητο, που έχει κατασκευαστεί από τον Οκτώβριο του 2006 έως σήμερα, σε δύο γενιές, αν και μόνο η πρώτη γενιά του είχε κυκλοφορήσει σε μεγάλο αριθμό χωρών και ηπείρων διεθνώς.

 Πρώτη γενιά 

Η πρώτη γενιά του μοντέλου αναπτύχθηκε από την GM Daewoo (τώρα GM Korea), τη θυγατρική του ομίλου της General Motors (GM) στη Νότια Κορέα, αλλά διατέθηκε με το όνομα και το σήμα της Chevrolet, λόγω της μετονομασίας όλων των μοντέλων της Daewoo σε Chevrolet που έλαβε χώρα την 1 Ιανουαρίου 2005. Κατασκευάστηκε από τον Οκτώβριο του 2006 έως τον Σεπτέμβριο του 2018. Το Captiva χρησιμοποίησε την πλατφόρμα της General Motors «Theta», στην οποία βασίστηκε και το SUV Opel Antara, που διατέθηκε στην Ευρώπη παράλληλα με το Captiva. Ειδικότερα το Chevrolet Captiva προήλθε από το concept car (πρωτότυπο αυτοκίνητο) Chevrolet S3X. Στην Αυστραλία και στη Νέα Ζηλανδία διατέθηκε με το σήμα της Holden, επίσης θυγατρική της General Motors, ως Holden Captiva.

Στις αρχές του 2011 και στις αρχές του 2016, το Chevrolet Captiva υπέστη δύο έντονες αισθητικές ανανεώσεις, χωρίς όμως να ανακόψει τις ολοένα και φθίνουσες πωλήσεις του. Ως αποτέλεσμα, στις 13 Σεπτεμβρίου 2018 η Chevrolet ανακοίνωσε ότι θα σταματήσει την παραγωγή του Captiva μέσα στον ίδιο μήνα και θα το αντικαταστήσει διεθνώς με το Chevrolet Equinox, όπως και έγινε. Ειδικότερα όμως στην Ευρώπη, είχε διακοπεί ήδη από το 2014, λόγω της οριστικής κατάργησης της Chevrolet από την ήπειρο αυτή, όπου μάλιστα το μοντέλο δεν είχε γνωρίσει ιδιαίτερη απήχηση. Ενδεικτικώς, στη Γερμανία από το 2006 έως τα μέσα του 2014 πωλήθηκαν μόνο 27.218 αντίτυπα του Chevrolet Captiva.Πηγή: Kraftfahrt-Bundesamt (Ομοσπονδιακή Αρχή Οδικών Μεταφορών και Αυτοκινήτων της Γερμανίας).

 Δεύτερη γενιά 

Η δεύτερη γενιά του Captiva, είναι μια παράλληλη έκδοση του κινέζικου μοντέλου Baojun 530 με διαφορετικό εταιρικό σήμα και εισήχθη στην Κολομβία τον Νοέμβριο του 2018 και στη συνέχεια στην Ταϊλάνδη τον Μάρτιο του 2019.https://autonetmagz.com/ini-dia-chevrolet-captiva-terbaru-ternyata-rebadge-wuling-suv/74354/https://otodriver.com/article/view/chevrolet-captiva-generasi-terbaru-adalah-rebadge-wuling-suv/UnKLEn-OnSvI3X4aZtuuAbD1Hn4al7T3vXGqKZRQmsQhttps://uzone.id/amerika-menjiplak-china-suv-wuling-disulap-jadi-chevrolet-all-new-captivahttp://autotimesnews.com/news/chevrolet-captiva-new-generation-turned-out-to-be-twin-baojun-530/http://autorepublika.com/2018/11/10/neocekivana-premijera-chevrolet-captiva-2019/https://www.autoindustriya.com/auto-industry-news/this-is-the-all-new-captiva-that-chevy-will-bring-to-ph.html

 Πωλήσεις 

Οι χρονολογίες δίνονται σε ημερολογιακά έτη και όχι σε σεζόν (model years).

ΈτοςΝότια ΚορέαΕυρώπηΚίνα Ταϊλάνδη2005320068.677200731.257200824.845200914.315201020.241201115.957201219.97922.859201313.21637.61120149.3702.92831.589 2.53020158.5115932.357 1.32120162.8091221.956 590201718.973 483 2018 123 2019 53020202.58820211

 Αναφορές 

 Βιβλιογραφία 

 Newberry, Stephen (2003). The Car Design Yearbook 2: The Definitive Guide to New Concept and Production Cars Worldwide. New York, New York: Merrell. ISBN 1-85894-195-4.

Captiva
Κατηγορία:Αυτοκίνητα SUV
Κατηγορία:Νοτιοκορεατικά αυτοκίνητα